## Vinkit Flying Finns kilpailusarjassa menestymiseen

Seurakilpailussa mukana Suomen Urheiluliitto ry, Koululiikuntaliitto ry ja Armas Valste -klubi. Kisassa parhaat menestymismahdollisuudet ovat seuroilla jotka tekevät juoksemisen ja kestävyysjuoksun eteen määrätietoisia ratkaisuja – nyt on hyvä tilaisuus suunnitella seuralle kokonaisuus juoksun tueksi.

**Hallitonnit kotiratakisana**

* Seuran kannattaa järjestää hallitonnit 1-3 kertaa hallikauden aikana ja pitää käytäntönä, että kaikki seuran urheilijat osallistuvat tapahtumaan. Tämä toimii hyvänä viestinä seuran juoksukulttuurista.

**KLL maastot** (toteuta yksi tai useampi)

* Tiedota kilpailutapahtumasta seurasi urheilijoita ajoissa ja kerro seurasi osallistumiskäytännöistä.
* Ole yhteydessä paikkakuntasi kouluihin ja kerro kuinka heidän kannattaisi lähettää osallistujia tapahtumaan.
* Jos teillä on mahdollisuus järjestää yhteiskyyti eri koulujen kesken tapahtumaan – toimi organisoijana.
* Järjestä koulukiertue juoksuteemalla.
* Järjestä paikkakunnallasi koulumaastot ja seuramaastot.
* Kysy tukijaa paikkakuntasi juoksuprojektille – rahaa yhteiskyytiin, koulukiertueeseen ja maastotapahtumaan.
* Muistuta ja innosta – tapahtuma sopii kaikille juoksusta kiinnostuneille.
* Vinkkejä: [www.kll.fi/koululaiset/juoksusankarit](http://www.kll.fi/koululaiset/juoksusankarit) - koulukiertueeseen, juoksutapahtumaan ja esimerkkejä hyvistä käytänteistä mm. Porvoosta ja Lohjalta.

**Pajulahti Cross Country Carnival**

* Tässä kisassa on mahdollisuus hyödyntää paikkakunnan seurayhteistyö ja muodostaa yhteisiä joukkueita esimerkiksi jalkapallo-, hiihto-, jääkiekko-, suunnistus-, salibandy- tai vaikkapa telinevoimisteluseuran kanssa.
* Samalla kun rekrytoit paikkakunnaltasi innokkaita juoksijoita tähän tapahtumaan – teet seurayhteistyötä ja muiden lajien urheilijat tutustuvat juoksukilpailuihin. He saattavat innostua juoksemisesta kakkoslajinaan tai myöhemmin ykköslajinaan.